
PATVIRTINTA
Vilniaus savivaldybės
Grigiškių lopšelio-darželio „Pelėdžiukas“ 
 direktoriaus    2026 m. rugsėjo  14 d.
įsakymu  Nr. V- 54 


VILNIAUS SAVIVALDYBĖS 
GRIGIŠKIŲ LOPŠELIO–DARŽELIO „PELĖDŽIUKAS“
PRIEŠMOKYKLINIO UGDYMO TVARKOS APRAŠAS
2026-2027 M.M.

I SKYRIUS 
BENDROSIOS NUOSTATOS

1. Priešmokyklinio ugdymo tvarkos aprašas (toliau – Tvarkos aprašas) nustato bendruosius priešmokyklinio ugdymo reikalavimus, priešmokyklinio ugdymo organizavimą ir finansavimą. Priešmokyklinį ugdymą vykdo Vilniaus savivaldybės Grigiškių lopšelis-darželis (toliau – Darželis)  pagal vienerių metų priešmokyklinio ugdymo bendrąją programą (toliau – Programa).
2. 2026-2027 mokslo metai prasideda 2026 m. rugsėjo 1 d., baigiasi 2027 m. rugpjūčio 31 d. 
3. Tvarkos apraše vartojamos sąvokos apibrėžtos Lietuvos Respublikos švietimo įstatyme (toliau – Švietimo įstatymas).

II SKYRIUS 
BENDRIEJI PRIEŠMOKYKLINIO UGDYMO REIKALAVIMAI

4. Priešmokyklinis ugdymas:
4.1. pradedamas teikti vaikui, kai tais kalendoriniais metais iki balandžio 30 dienos jam sueina 5 metai;
4.2. gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą. Priešmokyklinis ugdymas gali būti teikiamas vėliau tėvų (globėjų) sprendimu, bet ne vėliau, negu vaikui tais kalendoriniais metais sueina 6 metai;
4.3. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis; 
4.4. vykdomas pagal Programą, kurios minimali trukmė yra:
4.4.1. 640 valandų per metus.
4.4.2. 160 valandų per metus, jei gydytojų konsultacinė komisija (toliau – GKK) vaikui yra paskyrusi ugdymą namie 12 mėnesių.
4.5.  švietimo, mokslo ir sporto ministro nustatytais atvejais ir tvarka įvertinus vaiko ugdymo ir ugdymosi poreikius, pažangą, priešmokyklinis ugdymas gali trukti dvejus metus. 

5. Priešmokyklinio ugdymo organizavimo forma yra priešmokyklinio ugdymo grupė (toliau – Grupė).
5.1. Pagal Programą vaikas gali būti ugdomas (ugdytis) šeimoje. Vaikų ugdymą (ugdymąsi) šeimoje tėvams (globėjams) padeda organizuoti valstybinė, savivaldybės, nevalstybinė ikimokyklinio ugdymo mokykla ir bendrojo ugdymo mokykla, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr.504 „Dėl Ugdymosi šeimoje įgyvendinimo tvarkos aprašo patvirtinimo“. 
6. 2026-2027 m.m. lopšelyje-darželyje  suformuotos dvi  priešmokyklinio ugdymo grupės, kuriose vykdoma Priešmokyklinio ugdymo programa:
6.1.lopšelyje-darželyje priešmokyklinis ugdymas organizuojamas taikant priešmokyklinio ugdymo modelį, kurio trukmė - 10.30 val. per dieną;
6.2. grupės darbo pradžia  - 7.00 val., pabaiga – 17.30 val.;
6.2.1. viena budinti grupė  veikia nuo 6.30 val. iki 18.00 val. 
6.3. ugdymo vieta yra priešmokyklinio ugdymo grupė;
6.4. ugdomoji kalba  - lietuvių kalba.
7. Darželis, atsižvelgdamas į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams. 
8. Vaikų tėvai (globėjai) privalo užtikrinti vaiko punktualų, reguliarų Darželio lankymą (jei vaikas negali atvykti į Darželį, nedelsiant turi informuoti Darželį) ir kitų mokymo sutartyje nurodytų pareigų vykdymą.
9. Vaiko lankomumas yra žymimas darželio elektroniniame dienyne,  kuris sudarytas elektroninio dienyno ,,Mūsų darželis“ pagrindu. 
10. Priešmokyklinio ugdymo Programą įgyvendina: 
10.1. trys priešmokyklinio ugdymo pedagogai,  meninio ugdymo mokytojas, mokytojo padėjėjas, mokinio padėjėjas darbui specialiųjų poreikių vaikais, neformaliojo ugdymo mokytojas (kūno kultūros mokytojas), švietimo pagalbos mokiniui specialistai (logopedas, socialinis pedagogas, specialusis pedagogas).
11. Vaikui, kuriam nustatyti specialieji ugdymosi poreikiai, Programą pritaiko Grupėje dirbantis priešmokyklinio ugdymo pedagogas (-ai) kartu su Mokyklos vaiko gerovės komisija, sudaryta vadovaujantis Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“, ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.“ 
12. Grupėje, kurioje, pritaikius Programą, ugdomi ir vaikai, turintys vidutinių, didelių ir (ar) labai didelių specialiųjų ugdymosi poreikių, privalo dirbti priešmokyklinio ugdymo pedagogas ir mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.“
13. Grupėje vaikų skaičius negali viršyti pagal amžiaus grupes Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, nurodyto vaikų skaičiaus.
14. Dėl vaiko mokymo namie vienas iš tėvų (globėjų) prašymą teikia Darželio vadovui. Prie prašymo pridedama GKK pažyma. Mokinio ugdymas namie per tris darbo dienas įforminamas Darželio vadovo įsakymu. 
15. Programos įgyvendinimo laikotarpiu rekomenduojama organizuoti vaikų, ugdomų pagal priešmokyklinio ugdymo programą, atostogas pagal bendrojo ugdymo mokykloms nustatytą mokinių atostogų laiką ir tėvų (globėjų) poreikius:
15.1. Priešmokyklinio ugdymo grupės vaikai, kurie rekomenduojamų atostogų metu lanko priešmokyklinio ugdymo grupę – nevykdo tolimesnio priešmokyklinio ugdymo programos turinio įgyvendinimo,  o dalyvauja žaidimų, dailės, eksperimentų, sporto  ar kt.  veiklose, tobulina silpnesnes kompetencijų sritis;
15.2. Bendrojo ugdymo plano  2026-2027  mokslo metams Bendrojo ugdymo mokykloms  nustatytos 2026-2027  mokslo metų atostogos:

	Atostogos
	Pradžia/pabaiga


	[bookmark: _Hlk207818217]Rudens atostogos


	2026 m. lapkričio 2 d. – 2026 m. lapkričio 8 d

	Žiemos (Kalėdų) atostogos

	2026 m. gruodžio 21 d. – 2027 m. sausio 3 d.

	Žiemos atostogos


	2027 m. vasario 15 d. – 2027 m. vasario 21 d.

	Pavasario (Velykų) atostogos
	2027 m. kovo 22 d. – 2027 m. kovo 29 d.

	Vasaros atostogos 
	2027 m. birželio 1 d. – 2027 m. rugpjūčio 31 d. 





III SKYRIUS 
PRIEŠMOKYKLINIO UGDYMO ORGANIZAVIMAS

16. Darželis:
16.1. informuoja tėvus (globėjus) apie priešmokyklinio ugdymo (toliau – PU) organizavimą Darželyje;
16.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis / mokytis, – automatiniu būdu formuojama, o pasibaigus mokslo metams išspausdinamas ir sudaromas Mokinių abėcėlinis žurnalas;
16.3. nustato ugdomosios veiklos planavimo, pasiekimų vertinimo formą, ir jų parengimo terminus: 
16.3.1. ugdomosios veiklos ilgalaikiai 2026-2027m.m. planai sudaromi pagal patvirtintą priešmokyklinio ugdymo modelį  (parengiami iki  einamųjų mokslo metų spalio 1 d. ir suderinami  mokytojų metodinės grupės susirinkime);
16.3.2. Mokytojas, atsižvelgdamas į ilgalaikius planus (jie gali būti koreguojami, keičiami), į grupės vaikų pasiekimus, poreikius rengia trumpalaikius planus savaitei (laikotarpis gali būti koreguojamas), pagal Darželyje  patvirtintą trumpalaikių planų  formą, ugdomojoje veikloje naudoja Nacionalinės Švietimo agentūros (NŠA) parengtą  Priešmokyklinio ugdymo rekomendacijų pedagogui priemonę ,,Patirčių slėnis“ (2021 m.),  priešmokyklinio ugdymo(si) priemonių komplektą EMIS (2023, ,,Šviesa“), kuris parengtas pagal atnaujintą priešmokyklinio ugdymo programą. PU programos ugdomoji veikla papildoma  interaktyviomis priemonėmis - SMART ekranu bei planšetėmis.
16.3.3. Mokytojas priešmokyklinio ugdymo turinyje įgyvendina integruojamą prevencinę programą: ,,Alkoholio, tabako ir kitų psichiką veikiančių medžiagų vartojimo prevencijos programa“  (Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494); Nacionalinės Švietimo agentūros  (NŠA) akredituotą  Socialinio emocinio ugdymo programą „Siautukai“ (2024 m. spalio 7 d. įsakymu  VK-899 „Dėl prevencinių programų atitikties Prevencinių programų kriterijams patvirtinimo“ (e-tar.lt)). Ši programa parengta atsižvelgiant į CASEL sistemą, kuri padeda užtikrinti sisteminį požiūrį apie  teisingos ugdymosi aplinkos ir koordinuotos veiklos keturiose pagrindinėse aplinkose (grupėje, ugdymo įstaigoje, namuose ir bendruomenėse) taikymo svarbą. 
16.4. pateikia mokyklai, vykdančiai priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, ar kitam švietimo teikėjui, kuris vykdys priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, priešmokyklinio ugdymo pedagogo (-ų) rekomendaciją, parengtą pagal Tvarkos aprašo priede pateiktą formą (toliau – Rekomendacija). Rekomendacija turi būti pasirašyta priešmokyklinio ugdymo pedagogo (-ų) ar Jungtinės grupės ikimokyklinio ugdymo auklėtojo (-ų) ir patvirtinta Mokyklos vadovo; 
16.5. prieš vaikui išvykstant iš medicininės reabilitacijos ir sanatorinio gydymo sveikatos priežiūros įstaigos išduoda pažymą apie vaiko ugdymosi pažangą ir pasiekimus; 
16.6. namie ugdomų vaikų, tėvų (globėjų) pageidavimu ir GKK leidus, sudaro galimybę dalyvauti veiklose ar renginiuose Darželyje. 
17. Priešmokyklinio ugdymo pedagogas, dirbantis Grupėje:
17.1. organizuoja ugdomąją veiklą pagal Programą, atsižvelgdamas į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;
17.2. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei;
17.3. vertina vaikų ugdymosi pažangą ir pasiekimus ne rečiau kaip 2 kartus per vienus mokslo metus vadovaudamasis Programa  (gruodžio ir gegužės mėnesiais); 
         17.4.  pagal Darželio nustatytą formą vaikų pasiekimus fiksuoja vaiko pasiekimų  aplanke, skaitmeninėse laikmenose ar kt.;
         17.5. tėvai (globėjai) apie vaikų ugdymą(si) informuojami įstaigos ir grupių susirinkimų metu, elektroniniame dienyne ,,Mūsų darželis“, individualių pokalbių su specialistais ir mokytojais metu;
17.6. įgyvendinęs Programą, atlieka vaikų ugdymosi pažangos ir pasiekimų vertinimą pagal visas Programoje ugdomas kompetencijas ir visose Programoje aprašytose pasiekimų srityse (žr. el. dienyne ,,Mūsų darželis“), aptaria jį su tėvais (globėjais) ir parengia Rekomendaciją pagal Tvarkos aprašo priede nustatytą formą (žr. el. dienyne ,,Mūsų darželis“); 
17.7. Išvada Rekomendacijoje dėl tolesnio vaiko mokymosi pagal pradinio ugdymo programą arba ugdymosi pagal priešmokyklinio ugdymo programą teikiama įvertinus visų metų vaiko pažangą ir pasiekimus ugdantis pagal Programą. Priešmokyklinio ugdymo įvertinimai atitinka iki pagrindinį, pagrindinį ar aukštesnįjį pasiekimų lygius, nustatytus Programoje. Jei vaiko visų kompetencijų raiška yra iki pagrindinio ar aukštesnio pasiekimų lygio, vaikas toliau tęsia mokymąsi pagal pradinio ugdymo programą. Jei vaiko bent vienos Programoje ugdomos kompetencijos raiška yra žemesnė nei iki pagrindinio pasiekimų lygio, vaikas toliau tęsia ugdymąsi pagal priešmokyklinio ugdymo programą; 
17.8. vaiko, turinčio specialiųjų ugdymosi poreikių, pažangą ir pasiekimus vertina kartu su Mokyklos vaiko gerovės komisija, aptaria su tėvais (globėjais) ir parengia Rekomendaciją, skirtą mokyklai, vykdančiai priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, ar kitam švietimo teikėjui, kuris vykdys priešmokyklinio ugdymo, kai vaikui yra rekomenduojama tęsti ugdymąsi pagal Programą papildomai dar vienus metus, ar pradinio ugdymo programą, ir Mokyklos vaiko gerovės komisijai; 
17.9. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus ( žr. el. dienyne ,,Mūsų darželis“);
17.10. atlieka kitus darbus, nurodytus jo pareigybės aprašyme, kurį rekomenduojama rengti atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK-1581 „Dėl Priešmokyklinio ugdymo pedagogo pavyzdinio pareiginio aprašo patvirtinimo“, aprašymo patvirtinimo“.
18. Ugdymas namie organizuojamas laikantis ugdymo proceso organizavimo higienos reikalavimų, atsižvelgiant į vaiko sveikatos būklę ir organizmo funkcines galimybes, Darželio vadovo patvirtintą ir su vienu iš mokinio tėvų (globėjų) suderintą individualų ugdymo tvarkaraštį, bet ne mažiau kaip 2 kartus per savaitę. 
19. Priešmokyklinio ugdymo pedagogas ar, vadovaujantis Tvarkos aprašo 21.2 papunkčiu, ikimokyklinio ugdymo auklėtojas, ugdantis vaiką namie ar sanatorijos mokykloje, vaikų ugdymosi pažangą ir pasiekimus vertina nuolat, pasirinkdamas vertinimo būdus ir metodus, vaikų pasiekimus fiksuoja vaiko pasiekimų apraše, aplanke, skaitmeninėse laikmenose ar kt. Ne rečiau kaip kartą per Mokyklos nustatytą ugdymo laikotarpį namie ugdomo vaiko ugdymo rezultatus aptaria kartu su tėvais (globėjais) ir Mokyklos vaiko gerovės komisija: 
19.1 siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei.
20. vertina vaikų pažangą ir pasiekimus vadovaudamasis Programa:
  20.1. vaikų pažanga ir pasiekimai vertinami du kartus metuose (rudenį ir pavasarį),
 vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2022 m. rugpjūčio 24 d. įsakymu Nr. V-1269.
20.2. įgyvendinęs Programą, atlieka vaikų galutinį pasiekimų vertinimą, aptaria jį su tėvais (globėjais) ir vaiko individualių pasiekimų apraše parengia įrašą-rekomendaciją dėl pasirengimo mokytis pirmoje klasėje;
20.3. vaiko, turinčio specialiųjų ugdymosi poreikių, pasiekimus vertina kartu su Darželio Vaiko gerovės komisija, aptaria su tėvais (globėjais) ir parengia Rekomendaciją, skirtą mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, ir Mokyklos vaiko gerovės komisijai; 
20.4. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus (kaupiami vaikų darbai, užduočių lapai, rašomi komentarai, Mokytojo, vaikų pastebėjimai ir pan.).
21. Mokytojas atlieka kitus darbus, nurodytus jo pareigybės apraše (Lietuvos Respublikos švietimo ir mokslo ministro 2003 m. lapkričio 10 d. įsakymas Nr. ISAK-1581 „Dėl Priešmokyklinio ugdymo pedagogo pavyzdinio pareiginio aprašo patvirtinimo“.
.






IV SKYRIUS
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU

22. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Darželyje, dėl kurių priešmokyklinis ugdymas negali būti organizuojamas Grupėje (Darželyje vyksta remonto darbai ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas), ugdymo gairės rengiamos vadovaujantis šio skyriaus nuostatomis ir tvirtinamos Darželio vadovo.
23. Daželio vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Darželyje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:
23.1. laikinai koreguoti ugdymo proceso įgyvendinimą:
23.1.1. keisti nustatytą ugdymo trukmę;
23.1.2. keisti nustatytą ugdymo pradžios ir pabaigos laiką;
23.1.3. ugdymo procesą perkelti į kitas aplinkas;
23.1.4. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius/šalinančius pavojų mokinių sveikatai ir gyvybei;
23.2. laikinai stabdyti ugdymo procesą, kai dėl susidariusių aplinkybių Darželio aplinkoje nėra galimybės jo koreguoti ar tęsti ugdymo procesą Grupėje kasdieniu mokymo proceso organizavimo būdu bei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas Darželio vadovo sprendimu gali būti laikinai stabdomas 1–2 darbo dienas. Darželio vadovas sprendimą dėl ugdymo proceso stabdymo raštu derina su valstybinės Darželio (biudžetinės įstaigos) – savininko teises ir pareigas įgyvendinančia institucija, savivaldybės Darželio (biudžetinės įstaigos) – savivaldybės vykdomąja institucija ar jos įgaliotu asmeniu;
23.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, Darželis:
23.3.1. vadovaujasi Darželio parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms Darželyje, dėl kurių ugdymo procesas negali būti organizuojamas kasdieniu mokymo procesu Grupėje;
23.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;
23.3.3. susitaria su atsakingais darbuotojais dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;
23.3.4. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
23.3.5. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės dienotvarkėje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.;
23.3.6. susitaria ir suderina su mokytojais (priešmokyklinio ugdymo pedagogais, ikimokyklinio ugdymo auklėtojais, ikimokyklinio ugdymo meninio ugdymo mokytojais, neformaliojo švietimo mokytojais, pagalbos mokiniui specialistais) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t.t., atsižvelgiant į vaikų galimybes ir amžiaus ypatumus;
23.3.7. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.;
23.3.8. paskiria atsakingą asmenį(-is), kuris(-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės Darželyje, dėl kurių ugdymo procesas negalėjo būti organizuojamas kasdieniu ugdymo būdu Grupėje. Informacija apie tai skelbiama Mokyklos tinklalapyje;
23.3.9. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo. 

V SKYRIUS 
BAIGIAMOSIOS NUOSTATOS

24. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybių biudžetų, rėmėjų ir kitomis lėšomis. 

_________________











